**Urare de la Moșu’ 2**

*Georgiana-Laura Gheorghe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moș Crăciun cu plete dalbe

Cu sania zboară printre nori

Rudolf și ceilalți reni mugind fericiți

La motto-ul stăpânului: „Ho-Ho-Ho!”

Cu sacul plin de cadouri,

El intră ușor pe horn.

În sufragerie, el bradul a văzut,

Mirosul de mere, scorțișoară și portocale

El a simțit și de-ndată a zâmbit.

Mulțumit de primirea călduroasă

Daruri multe a lăsat

Sub bradul de Crăciun,

În ciorapi,

Peste tot.

Grăbit Moșul a plecat

Lăsând în urmă

Un cadou neobișnuit.

Miau! Miau!

Liniștită pe covor

S-a așezat torcând.

Când pe tine te-a zărit,

Ea capul a ridicat

Și a mieunat:

Crăciun fericit!